
^Dispozitiv de protecţie împotriva răspândirii virusurilor^* 


Considerente: 

- România se află în situaţia de a face faţă, prin orice mijloace, 
sfidării grave generate de COVID 19; 

- Similar unei stări de război chimic, atomic sau bacteriologic, 
autorităţile sunt obligate să ofere propriilor cetăţeni măsuri efective de protecţie 
civilă; 

- Statul este dator să întreprindă nu numai măsuri post factum, ci 
şi măsuri preventive, adică să aibă o atitudine pro-activă; 

-Pe lângă măsurile de izolare, monitorizare, asigurarea 
tratamentului celor suspecţi de a fi atinşi de acest coronavirus, autorităţile 
trebuie să diminueze presiunea psihologică pe care iminenta evoluţie 
neprevăzută a pandemiei o poate avea asupra populaţiei, oferindu-le nu numai 
sfaturi de genul {spălaţi-vă pe mâini cât mai des etc) ci şi întreprinderea de 
măsuri de protecţie efective. 

în aceste condiţii, propunem folosirea de către populaţie a unui 
dispozitiv extrem de simplu, ieftin, comod, care să contribuie la combaterea 
acestui flagel. 

Descrierea dispozitivului 

Acest dispozitiv este compus din 3 straturi (exterior, intermediar şi interior), 
formând împreună mânuşa de protecţie propriu-zisă. 

Stratul de suprafaţă (exterior) este compus din două componente: buretele 
absorbant, plasat pe partea dinspre palmă a mânuşii şi restul mănuşii, format din 
orice tip de material, care acoperă partea dorsală a palmei. 

Stratul intermediar este prevăzut cu un Manşon - rezervor, unit cu o 
mănuşă din latex, umplută cu lichid antibactericid (dezinfectant), având la un 
capăt orificii de evacuare a substanţei dezinfectante, care curge dinspre rezervor 
spre buretele absorbant, iar la cealaltă extremitate un orificiu cu căpăcel, pentru 
umplere cu lichid dezinfectant. 

Stratul interior este compus dintr-o mânuşa protectoare subţire, realizată 
din nitril, latex etc, în care se introduce mâna. 

Privită din afară, mânuşa cu trei straturi, se înfăţişează ca o mânuşă obişnuită, 

"5 "55 55“ 

compusă însă din trei perechi de mânuşi, în mănuşa din nitril sau latex se 
introduce mâna. în spaţiul dintre stratul interior şi stratul intermediar va circula 
lichid dezinfectant, care se va revărsa prin orificiile mânuşii intermediare spre 
buretele absorbant, aflat în stratul exterior. 

Schiţa dispozitivului 


Figl Strat exterior, format din burete absorbant cu rol de dezinfecţie, dispus pe 
zona palmară a mănuşii şi mânuşa care acoperă partea dorsală a mâinii. 


Partea dorsală a 
mâinii 



Burete absorbant 
dezinfectant 
care acoperă zona 
palmară a mâinii 

Fig. 2 Strat intermediar, din latex, format din Manşon - rezervor, unit cu 
mănuşa, conţinând lichid antibactericid (dezinfectant), având spre palmă şi 
degete orificii de trecere a substanţei dezinfectante din rezervor spre buretele 
absorbant, iar la capătul opus un orificiu cu căpăcel, pentru umplere cu lichid 
dezinfectant. de 

evacuare a 

orificiu cu 

căpăcel de dezinfectant 

alimentare a 
manşonului 
rezervor. 



Manşon - rezervor, 
având lichid 
dezinfectant, 
antibactericid, soluţie 
de apă cu săpun 
lichid sau spirt etc 


Fig 3. Strat Interior (mânuşă subţire din nitril sau latex, cu rol izolator al 
mâinii). 

Modul de funcţionare 

Dispozitivul funcţionează ca o pompă de lichid, bazată pe vacuum şi pe 
principiul scurgerii unui lichid dinspre partea superioară spre partea 
inferioară a dispozitivului. 

Pentru a realimenta buretele cu lichidul dezinfectant depozitat în manşonul 
rezervor, se strânge palma, sub formă de pumn, creându-se vacuum, lichidul 
dezifectant circulă din manşonul rezervor, ajungând să umecteze din nou 
buretele absorbant aflat pe zona palmară a mânuşii. 

în stare de repaus, cu mâinile îndreptate în jos, dezinfectantul se scurge de 
asemenea dinspre rezervor spre buretele absorbant, acesta fiind astfel în 
permanenţă umed, pregătit de a igieniza toate obiectele atinse. 

Când se prinde cu mâna astfel echipată un obiect material, când se atinge cu 
mâna un lucru oarecare (bară sau inel de sprijin în autobuze, troleibuze, 
tramvaie, metrou), mânere, clanţe de uşi, bare sau uşi metalice de la lifturi, de la 
intrarea în bloc, când se manipulează cărucioarele de la mall-uri, coşurile de 
mărfuri, produsele de pe rafturi, butoanele de la bancomat, scaunele în sala de 
aşteptare a policlinicii sau spitalului, etc, lichidul dezinfectant aflat în buretele 
absorbant se disipează pe suprafaţa atinsă, omorând sau diminuând viruşii 
aflaţi eventual în acea zonă atinsă. 

Modul de întreţinere 

Partea interioară a mânuşii {latex sau nitril) este perfect etanşă, nelăsând 
trecerea viruşilor dinspre exterior spre interior. 

Buretele de la exteriorul mănuşii fiind în permanenţă străbătut de substanţe 
dezînfectante, este improbabîl ca vreun vîms să rezîste acestui mediu aseptic, iar 
obiectele atinse de asemenea mănuşi sunt în permanenţă dezînfectate. 

Totuşi, ajungând la birou, la teatru etc utilizatorul poate aşeza mânuşile în 
cutia lor izolatoare. 

Când posesorul mănuşilor de protecţie revine acasă, buretele este spălat sub 
jetul de apă de la chiuvetă sau baie, ori dezinfectat cu atenţie, apoi posesorul lor 
se va spăla pe mâini cu apă şi săpun. 

Noutatea si utilitatea acestei invenţii 

Utilizarea în proporţii de masă a acestui dispozitiv va produce zi 
de zi igienizarea celor mai vulnerabile zone, obiecte, medii 
transmiţătoare de viruşi (aflate în locuri publice aglomerate), cu alte 
cuvinte, sutele de mii sau milioanele de astfel de mânuşi vor lucra 
eficient, în mod continuu, distrugând viruşii răspândiţi în mediul 
înconjurător. 

Nefiind în dezacord cu recomandarea medicilor privind spălarea 
mâinilor, acest dispozitiv va proteja nu numai propriile mâini, dar va 
acţiona asupra celor mai expuse obiecte cu care venim în contact în 
locuri aglomerate, factori de proliferare a virusurilor, va diminua 
nocivitatea acestora. 

Fără acest sistem de protecţie, este foarte probabil ca, atingând 
întâmplător un obiect deja impregnat cu coronavirus sau oricare alt 
virus gripal sezonier, să ne contaminăm, astfel încât măsurile noastre 
de păstrare a igienei mâinii vor eşua lamentabil. 

/V 

In schimb, folosind acest dispozitiv, ne apăram nu numai pe noi, ci 
şi pe aceia care eventual ar avea ghinionul să intre în contact cu stropii 
celui ce a strănutat sau a tuşit, infestând cu stropii eliminaţi un obiect 
de care ne atingem sau ne sprijinim. 

Evident, concomitent cu folosirea acestei invenţii, se respectă şi 
celelalte măsuri recomandate de medici (să nu stăm în preajma unor 
persoane deja afectate de gripă, să ne spălăm des pe mâini, să evităm 
locurile aglomerate, să acceptăm vaccinarea grupelor de persoane 
vulnerabile, etc) 


Avantajele folosirii dispozitivului 

Mănuşile antivirus pot fi folosite în mod repetat, pe o perioadă 
îndelungată, în fiecare sezon de iarnă sau ori de câte ori este nevoie, 
spre deosebire de milioanele de măşti folosite de cadrele medicale, 
cumpărate de cetăţeni din farmacii, care sunt de unică folosinţă şi care 
nu distrug viruşii. 

Dacă în viitor asemenea pandemii vor deveni fenomene curente, 
purtarea obligatorie a mănuşilor protectoare ar fi o măsură mai puţin 
detestată de către populaţie, şi mai puţin costisitoare, cum ar fi: 
vaccinarea obligatorie, izolarea forţată sau carantinarea a sute de mii 
sau milioane de persoane, izolarea unor localităţi, paralizarea 
activităţilor economice, crearea de crize alimentare etc. 

Prin modificarea unor prevederi legale deja existente privind 
prevenirea răspândirii de boli contagioase se poate generaliza această 
soluţie simplă de auto-protecţie şi la îndemâna oricui. 

în plus, fabricarea acestor mănuşi exclusiv în România şi apoi 
vânzarea lor în China, în ţările europene, în întreaga lume ar aduce 

venituri substanţiale la bugetul statului, dar mai ales ar preveni 
pierderi de sute de milioane sau miliarde de euro. 

Am demarat procedura de brevetare a acestui dispozitiv la OSIM, 
şi sunt dispus să colaborez cu autorităţile statului român pentru 
implementarea acestei invenţii simple, deloc costisitoare, dar cu şanse 
de generalizare în viitor. 

Chiar dacă ar scădea cu numai 50% probabilitatea răspândirii 
virusului letal, şi tot ar justifica implementarea acesteia. 

Dan Toma Dulciu 
Viena 

03. 03. 2020 


9 



